  Майя Бывальцева Ижкарын Калашников проспектын асфальт вӧлдон ужъёсты дугдытӥзы. Со сярысь Удмуртиысь транспортъя но сюрес возёсъя министерстволэн пресс-службаез ивортэ. Ужъёсты нуись «Радонеж» огазеяськон ӵошкытатӥсь сӥзэ курисен (заказчикен) соглаштытэк лэсьтыны кутскем. Асфальт суретэз ужасьёс дасямтэ инъет вылэ, мускытэ но дэрие вӧлдо вылэм. Сюрес шобрет али ини пилиськылэмын. Соин валче ӝогак люкаськем ӧри ужъёсты соку ик дугдытыны куриз. Али подрядчикез вӧлдэм асфальтэз утялтыны но ӵошкытатӥсь сӥез выльысь вӧлдыны косон сярысь верасько. Транспортъя но сюрес возёсъя министерствоын технологиосты тӥяса быдэстэм ужъёсты уз кутэ, со понна коньдон уз тыре шуыса пусъё. Тодэ вайытом, Калашников проспектэз «Кышкыттэмылко но ӟечлыко» ӵектос улсын тупатъяло. Сюреслэн 1,6 иськем люкетаз ӵошкытатӥсь но вылӥ сӥзэ вӧлдыны чакламын.    Тегъёс: Авто Ижкар Удмуртия сюресъёс тупатъянужъёс  